ভাঙা পায়ে, লাঠি হাতে শুভেন্দুর শপথ দেখতে ব্রিগেডে তারকেশ্বরের শুভ্রাদেবী

কলকাতা: কলকাতার ময়দানের ব্রিগেড গ্রাউন্ড (Brigade Parade Ground) সাক্ষী হল আরও এক ইতিহাসের। পশ্চিমবঙ্গের ক্ষমতায় বিজেপি সরকার। আজ বাংলার নবম মুখ্যমন্ত্রী শুভেন্দু অধিকারীর শপথ (Suvendu Adhikari Oath Ceremony) নিলেন। আর সেই শপথ অনুষ্ঠানে ভাঙা পায়ে লাঠি হাতে ব্রিগেডে পৌঁছলেন তারকেশ্বরের শুভ্রাদেবী বন্দ্যোপাধ্যায় (Shubhra Banerjee)। পা ভেঙে গিয়েছিল। তাই পায়ে চোট থাকায় সোজা হয়ে হাঁটতে পারেননা তিনি। জানা গিয়েছে, অটল বিহারী বাজপেয়ীকে দেখে রাজনীতির প্রতি ভালবাসা রয়েছে তাঁর। তখন থেকেই বিজেপির অনুগামী। কিন্তু প্রত্যক্ষ রাজনীতি করেননি। আজ তাই পরিবর্তনের সরকারের শপথ অনুষ্ঠানের সাক্ষী থেকে নতুন মুখ্যমন্ত্রী এবং প্রধানমন্ত্রীকে নিজের মনের কথা জানাতে এসেছেন শুভ্রাদেবী।

বাংলায় প্রথম বিজেপি সরকারের শপথ গ্রহণ অনুষ্ঠানে সাক্ষী থাকতে সকাল থেকেই মানুষ ব্রিগেডমুখী। শুভ্রা বন্দ্যোপাধ্যায় তারকেশ্বরের বাসিন্দা। সোজা হয়ে হাঁটতে পারেন না পায়ে চোট রয়েছে। পা ভেঙে গিয়েছিল। তারপর থেকে সোজা হতে পারেন না।‌ যান নিয়ন্ত্রণ হওয়ার কারণে অনেক রাস্তা হেঁটে আসতে হলেও হাসিমুখে ‘জয় শ্রীরাম’ ধ্বনি দিয়ে হেঁটে ব্রিগেডে যান তিনি। অটল বিহারী বাজপেয়ীকে দেখে রাজনীতির প্রতি ভালবাসা। তখন থেকেই বিজেপির অনুগামী। কিন্তু প্রত্যক্ষ রাজনীতি করেননি। আজ তাই পরিবর্তনের সরকারের শপথ অনুষ্ঠানের সাক্ষী থেকে নতুন মুখ্যমন্ত্রী এবং প্রধানমন্ত্রীকে নিজের মনের কথা জানাতে এসেছেন, সঙ্গী তাঁর কাঠের লাঠি।

আরও পড়ন: শুভেন্দুর শপথমঞ্চে শিলিগুড়ির মাখন লালকে প্রণাম মোদির

১৫ বছর ধরে শাসকদল হিসেবে থাকা তৃণমূল সরকারের পতন ঘটিয়েছে বিজেপি। ২০৭ জন বিধায়ক নিয়ে বিপুল মার্জিনে জয় পেয়েছে পদ্ম শিবির। শনিবার, ৯মে নতুন সরকারের শপথ গ্রহণ অনুষ্ঠান হচ্ছে কলকাতার ব্রিগেড প্যারেড গ্রাউন্ডে। সেই উপলক্ষ্যে একাধিক রাস্তায় যান চলাচল নিয়ন্ত্রণ করা হয়েছে। সকাল থেকেই মানুষ ব্রিগেডমুখী। যান নিয়ন্ত্রণ হওয়ার কারণে অনেক রাস্তা হেঁটে আসতে হলেও হাসিমুখে জয় শ্রীরাম’ ধ্বনি দিতে দিতে ব্রিগেডে যাচ্ছেন।